Šis iestāžu nolīgums nosaka ietvaru pārredzamai un ētiskai sadarbībai starp interešu pārstāvjiem, kas piedalās šajā nolīgumā minētajās darbībās, un jebkuru no trim iestādēm.

(10) Ikviena no trim iestādēm var ievērot citas labas pārvaldības un pārredzamības politikas, kas nav ietvertas šajā nolīgumā, tādā apmērā, kādā šādas politikas netraucē īstenot šo nolīgumu un tajā paredzētos mērķus.

(8) Šī reģistra darbība neskar trīs iestāžu kompetences un neietekmē to attiecīgās iekšējās organizatoriskās pilnvaras, kā arī neskar vienošanos, ko tās noslēdz par kārtību, kādā reģistra Sekretariātam piešķir administratīvos un finanšu resursus.

(6) Visas trīs iestādes atzīst, ka ir nepieciešams izveidot obligātu Pārredzamības reģistru (“reģistrs”), paredzot, ka noteikta veida mijiedarbība ar tām ir iespējama tikai ar iepriekšēju reģistrāciju, tādējādi reģistrācija faktiski būtu priekšnosacījums interešu pārstāvībai un līdz ar to tiktu nodrošināts, ka šāda pārstāvība tiek īstenota saskaņā ar Rīcības kodeksā ietvertajiem noteikumiem un principiem.

(4) Interešu pārstāvības pārredzamība ir īpaši svarīga, lai ļautu iedzīvotājiem sekot līdzi interešu pārstāvju veiktajām darbībām un viņu potenciālajai ietekmei. Visas trīs iestādes uzskata, ka pārredzamību vislabāk var nodrošināt ar Rīcības kodeksa palīdzību, kurā ietverti noteikumi un principi, kas piemērojami interešu pārstāvjiem, kuri reģistrējas Pārredzamības reģistrā un līdz ar to apņemas ievērot Kodeksu.

2. pants

Definīcijas

Šajā iestāžu nolīgumā piemēro šādas definīcijas:

a) “interešu pārstāvji” ir jebkuras fiziskas vai juridiskas personas vai formālas/neformālas grupas, asociācijas vai to tīkli, kas piedalās šajā nolīgumā minētajās darbībās;

b) ”kandidāts” ir jebkurš interešu pārstāvis, kas piesakās reģistrēties reģistrā;

c) “reģistrēta persona” ir jebkurš interešu pārstāvis, kas ir reģistrēts reģistrā;

d) “klients” ir interešu pārstāvis, kas savu interešu pārstāvību jebkurā no trim iestādēm ir uzticējis starpniekam;

e) “starpnieks” ir interešu pārstāvis, kas pārstāv klienta intereses kādā no trim iestādēm;

f) “klienta un starpnieka attiecības” ir jebkuras līgumā noteiktas attiecības starp klientu un vienu vai vairākiem pakalpojumu sniedzējiem (vai to nolīgtām personām) attiecībā uz šajā nolīgumā ietvertu darbību sniegšanu;

g) “amatpersonas” ir triju iestāžu visas darbinieku kategorijas.

3. pants

Iestāžu nolīgumā ietvertās un neietvertās darbības

1) Nolīgums attiecas uz darbībām, kas sekmē noteiktas intereses, mijiedarbojoties ar jebkuru no trim iestādēm, kuras ir parakstījušas šo nolīgumu, to locekļiem vai amatpersonām, ar mērķi ietekmēt politikas vai tiesību aktu izstrādi vai īstenošanu vai lēmumu pieņemšanas procesu minētajās iestādēs, izņemot gadījumus, kad ir piemērojams kāds no 2. punktā vai 4. pantā minētajiem izņēmumiem.

2) Turpmāk minētās darbības nav uzskatāmas par 1. punktā minētajām darbībām:

a) juridisku vai cita veida profesionālu konsultāciju sniegšana klienta un starpnieka attiecību kontekstā, ja tās

— ietver pārstāvību saistībā ar samierināšanas vai starpniecības procedūru, kuru īsteno, lai novērstu strīda izskatīšanu tiesā vai administratīvā iestādē;

— ietver klientu konsultēšanu ar mērķi palīdzēt viņiem nodrošināt veikto darbību atbilstību pastāvošajam tiesiskajam regulējumam, vai

— saistītas ar klientu pārstāvēšanu un klientu pamattiesību un procesuālo tiesību aizstāvību, piemēram, tiesības tikt uzklausītam, pamattiesības uz taisnīgu tiesu, tostarp tiesības uz aizstāvību administratīvā procesā, šādas darbības veic, piemēram, juristi vai citi profesionāļi šajā jomā;

b) informācijas sniegšana, ja klients ir puse vai trešā persona tiesas vai administratīva procesā, kas notiek saskaņā ar ES tiesību aktiem vai Savienība piemērojamiem starptautiskiem tiesību aktiem, un informācijas sniegšana, pamatojoties uz līgumiskām attiecībām ar iestādi vai pamatojoties uz dotācijas nolīgumu, ko finansē no ES fondiem;